**Alberto Sánchez Vivas**, nado en Plasencia o 26 de marzo de 2001, é un futbolista español que xoga como porteiro no Deportivo da Coruña, da Primeira División RFEF.

Traxectoria
-----------

Fillo dun soldador e neto dun directivo do Plasencia, formouse como futbolista na canteira do propio club estremeño. Con só 15 anos debutou co primeiro equipo na Terceira División, nun partido ante o Extremadura en Almendralexo, e disputou 4 partidos durante a campaña 2016/17. As súas calidades, que o levaron á selección española sub-16, así como a súa precocidade, espertaron o interese de varios equipos europeos. Con todo, despois de se adestrar co Atlético de Madrid e co Salzburgo, elixiu a canteira do Deportivo da Coruña, na que ingresou no verán de 2017.

Durante a súa primeira tempada alternou o equipo xuvenil do Deportivo co xuvenil do Laracha. Na tempada 2018/19 xogou en Terceira co primeiro equipo do Laracha, segundo filial do Deportivo durante aquela campaña, e debutou co Fabril na Segunda División B. Tras rematar a súa etapa xuvenil en 2020, continuou no Fabril, co que disputou un total de 39 partidos nos seguintes anos. Durante a tempada 2021/22 alternou titularidades con Brais Suárez, ao tempo que exercía como terceiro gardameta do primeiro equipo, por detrás de Ian Mackay e Pablo Brea.

En xullo de 2022 anunciouse a súa renovación por tres anos co club coruñés, así como a súa cesión por unha campaña ao Unionistas de Salamanca, onde foi suplente durante a maior parte do ano. O seu debut co equipo produciuse na 18ª xornada da Primeira División RFEF, precisamente ante o equipo propietario dos seus dereitos, o Deportivo da Coruña. A expulsión nese encontro do porteiro titular, Salva, permitiulle defender a portería de Unionistas durante a media hora final, na que encaixou dous goles, obra de Quiles e Lucas. A continuación disputou os seguintes catro partidos do equipo salmantino, rematando a tempada con cinco encontros totais.

Para a tempada 2023/24 pasou a formar parte do primeiro equipo do Deportivo da Coruña, como terceiro porteiro xunto a Mackay e Germán Parreño.

### Selección española sub-16

Despois de debutar co primeiro equipo do Plasencia na Terceira División con 15 anos, foi convocado por Santi Denia para a selección española sub-16, sendo o único integrante do equipo que non formaba parte dunha canteira de Primeira División. Debutou coa selección nun partido ante Finlandia en Inglaterra, gañando o Trofeo de Desenvolvemento da UEFA.

Notas
-----

1. ↑  Barreiros, Pedro (7 de xuño de 2020). "Alberto Sánchez: tras los pasos de Melo y Mariano". *La Voz de Galicia* (en castelán). Consultado o 16 de setembro de 2023.
2. 1 2  López, Rodrigo (20 de xullo de 2022). "Alberto Sánchez, renovar y salir a un Primera RFEF". *La Voz de Galicia* (en castelán). Consultado o 15 de setembro de 2023.
3. 1 2  Ramos, Juan Carlos (18 de xaneiro de 2017). "La Rojita sub-16 llama a Alberto Sánchez y Roberto González" (en castelán). Consultado o 16 de setembro de 2023.
4. 1 2  Galicia, Samuel; Mata, Jesús (10 de febreiro de 2017). "El portero de 15 años por el que suspiran Atlético de Madrid y RB Salzburgo". *Marca*. Consultado o 16 de setembro de 2023.
5. ↑  "Los refuerzos de la factoría Abegondo: Alberto Sánchez" (en castelán). 10 de xuño de 2020. Consultado o 15 de setembro de 2023.
6. ↑  "El curioso debut de Alberto Sánchez con Unionistas… ante su propio equipo". 10 de xaneiro de 2023. Consultado o 15 de setembro de 2023.
7. ↑  Cobas, Eugenio (21 de xullo de 2023). "Germán, competencia real para Mackay". *La Opinión A Coruña* (en castelán). Consultado o 15 de setembro de 2023.
8. ↑  "Alberto Sánchez debuta en la Selección Sub-16 con victoria y ganando el Torneo de Desarrollo de la UEFA" (en castelán). 20 de febreiro de 2017. Consultado o 16 de setembro de 2023.

Véxase tamén
------------

### Ligazóns externas

* Datos do xogador en LaPreferente *(en castelán)*.

| * v
* c
* e
Deportivo da Coruña – Tempada 2023–24 |
| --- |
| 
* 1 Mackay
* 3 Retu
* 4 Martinez
* 5 Barcia
* 6 Salva Sevilla
* 7 Lucas
* 8 Villares
* 9 Barbero
* 10 Yeremay
* 11 Davo
* 13 Germán
* 14 Berto Cayarga
* 15 Pablo Vázquez
* 16 Pablo Muñoz
* 17 Hugo Rama
* 18 Balenziaga
* 19 Jaime
* 20 José Ángel
* 21 Valcarce
* 22 Adot
* 23 Navarro
* 24 Alberto Sánchez
* Adestrador: Imanol Idiakez

 |

|  |  |
| --- | --- |
| Control de autoridades | 
* Wd: Q122609919
* BDFutbol: 21631

 |